งานง่ายกว่ากันเยอะ
อิทธิฤทธิ์พายุ โพดุล น้ำยังท่วมอ่วมภาคอีสาน และภาคเหนือตอนล่างจมบาดาล ล่าสุดกรมอุตุนิยมวิทยาออกประกาศฉบับที่ 1 เตือนพายุดีเปรสชันก่อตัวบริเวณทะเลจีนตอนใต้,ให้ระวังพายุฝนกระหน่ำซ้ำภาคตะวันออกเฉียงเหนือ,สถานการณ์ตลกร้ายที่แชร์กันว่อนโซเชียลฯ ผลจากเด็กอีสานรำขอฝนหน้าศาลพระภูมิอย่างเมามัน,แต่ที่หัวเราะไม่ออกก็คือชาวบ้านผู้ประสบอุทกภัย เพิ่งเครียดจากภัยแล้งอยู่ดีๆแค่เสี้ยว,ไม่กี่อึดใจสถานการณ์พลิกตาลปัตรต้องอพยพหนีน้ำท่วมกันหูตาเหลือก,เคราะห์ซ้ำกรรมซัด พระศุกร์เข้าพระเสาร์แทรก,ที่ต้องแบกภาระหนักอึ้งเลยก็คือรัฐบาล สถานการณ์เพิ่มโจทย์ยากให้ พล.อ.ประยุทธ์ จันทร์โอชา นายกรัฐมนตรี รมว.กลาโหม กับนายสมคิด จาตุศรีพิทักษ์ รองนายกฯและ ครม.เศรษฐกิจ,สงครามการค้า ภัยแล้ง น้ำท่วมใหญ่ กู้วิกฤติกันแทบหายใจไม่ทัน,ต้องหาเงินมาอุดหนุนเกษตรกร ประคองปากท้องผู้มีรายได้น้อย หมุนเศรษฐกิจฐานรากกัน หน้าตั้ง,ขืนเปิดคลังแจกกันอย่างเดียวมีหวัง ถังแตก,อย่างไรก็ตาม โดยสัญญาณบวกเชิงเศรษฐกิจ ล่าสุดประธานาธิบดีมุน แช-อิน ผู้นำเกาหลีใต้ นำคณะชุดใหญ่มาเยือนไทยอย่างเป็นทางการในรอบ 7 ปี,บ่งชี้สถานะของประเทศไทยเป็นจุดสนใจผู้นำเศรษฐกิจโลก,โดยเฉพาะในท่ามกลางวิกฤติสงครามการค้า มหาอำนาจอย่างสหรัฐอเมริกา จีน ญี่ปุ่น เกาหลี เผชิญหน้าล่อเป้ากัน สถานการณ์นักลงทุนกำลังหาฐานลงทุนใหม่ที่ปลอดภัย,แน่นอนประเทศไทยคือเป้าหมายลำดับต้นๆ,แบบที่นายสมคิดการันตีการเยือนของผู้นำเกาหลีใต้ ถือว่าเป็นเรื่องที่ดี เพราะจะมีการลงนามบันทึกความเข้าใจ เพื่อสร้างความร่วมมือทางเศรษฐกิจระหว่างกันอย่างเป็นรูปธรรม ไทยจะได้ประโยชน์จากความร่วมมือกับเกาหลีใต้โดยเฉพาะด้านวิทยาศาสตร์และเทคโนโลยีการพัฒนาคน,รวมทั้งจะได้เชิญชวนให้เกาหลีใต้มาลงทุนในเขตพัฒนาพิเศษภาคตะวันออก (อีอีซี) โดยได้มอบหมายให้คณะกรรมการส่งเสริมการลงทุน (บีโอไอ) ไปดูเงื่อนไขและสิทธิประโยชน์ที่จะดึงดูดให้นักลงทุนเกาหลีเข้ามาลงทุนในไทย,ทีมหาเงิน เข้าประเทศมองทุกจุดที่เป็นโอกาสดึงดูดนักลงทุน,แต่ในมุมของ ทีมแสวงหาอำนาจ มันก็คือโอกาสในการขย่มรัฐบาลที่กำลังเจองานโหดหิน,แท็กทีมท่อง สคริปต์เดียวกัน โยงเศรษฐกิจกับรัฐธรรมนูญเป็นเรื่องเดียวกัน,จับทางนายสมพงษ์ อมรวิวัฒน์ ผู้นำฝ่ายค้าน หัวหน้าพรรคเพื่อไทย ตีธง ปัญหาเศรษฐกิจเกิดขึ้นจากรัฐบาลชุดนี้ เป็นผลพวงจากรัฐธรรมนูญ,ดังนั้นถ้าแก้รัฐธรรมนูญไม่ได้ ก็แก้ปัญหาปากท้องไม่ได้,อารมณ์เดียวกับ ไพร่หมื่นล้าน นายธนาธร จึงรุ่งเรืองกิจ หัวหน้าพรรคอนาคตใหม่ ย้ำชัดภายใต้ภาวการณ์การเมืองเช่นนี้ การแก้ปัญหาปากท้องก่อนแก้ปัญหาการเมืองจึงเป็นไปไม่ได้ และเป็นแค่คำลวงรัฐธรรมนูญใหม่เท่านั้น คือการปลดล็อกประเทศให้เดินไปข้างหน้าได้,ขู่เลยว่าไม่ใช่ ทางเลือก แต่เป็น ทางรอด ทางเดียวที่เหลืออยู่,รับมุกด้วย ตุ๊ดตู่ นายจตุพร พรหมพันธุ์ แกนนำเสื้อแดง นปช. คอนเฟิร์มปัญหาของประชาชนที่ถูกล็อกไว้ด้วย,รัฐธรรมนูญ รัฐบาล พล.อ.ประยุทธ์ ล้มเหลวกับการแก้ปัญหาเศรษฐกิจ เพราะประเทศถูกล็อกไว้ด้วยกลุ่มทุนใหญ่ การแจกเงินให้คนจนสุดท้ายก็ไปกองรวมอยู่ที่บริษัทยักษ์ใหญ่,เมื่อประเทศถูกล็อกด้วยรัฐธรรมนูญ กับดักอยู่ที่รัฐธรรมนูญ,ถ้าไม่แกะล็อกก็แก้ไขปัญหาชาติไม่ได้,เราจึงต้องเสียงดังอย่างแข็งแรง เพื่อแก้ไขรัฐธรรมนูญก่อน,เพื่อไทย อนาคตใหม่ เสื้อแดง ขยับตีธงล้อกับการเดินสายของแกนนำ 7 พรรคร่วมฝ่ายค้านที่ประเดิมเปิดเวทีเสวนา จุดไฟกระพือควัน ปลุกกระแสรื้อรัฐธรรมนูญกันในมหาวิทยาลัยเชียงใหม่,ยึดฐานที่มั่นใหญ่ของยี่ห้อ ทักษิณ เป็นปฐมฤกษ์,แถมอีกด้านก็มีแกนนำชื่อกลุ่มแปลกๆรวมตัวกันที่ร้านแมคโดนัลด์ อนุสาวรีย์ประชาธิปไตย อ้างเป็น 3 กลุ่มต่อต้านรัฐบาล พล.อ.ประยุทธ์ จันทร์โอชา จับมือนัดหมายล้านคนชุมนุมขับไล่รัฐบาล โดยมีวินมอเตอร์ไซค์รับจ้างถือป้ายประกอบฉาก ปราศรัยโจมตีรัฐบาลให้แก้ไขรัฐธรรมนูญและแก้ปัญหาเศรษฐกิจ,สังเกตว่ามีนายไพโรจน์ อิสระเสรีพงษ์ อดีต ส.ส.กทม.เขตหนองจอก พรรคเพื่อไทย แจมอยู่ด้วย,โหมเพลิงเศรษฐกิจ เร้ากระแสปากท้อง ปลุกม็อบรื้อรัฐธรรมนูญ,ทีมแสวงหาอำนาจ โจทย์ง่ายกว่า ทีมหาเงิน เยอะ.,ทีมข่าวการเมือง
สงครามการค้า ภัยแล้ง น้ำท่วมใหญ่ กู้วิกฤติกันแทบหายใจไม่ทัน ต้องหาเงินมาอุดหนุนเกษตรกร ประคองปากท้องผู้มีรายได้น้อย หมุนเศรษฐกิจฐานรากกัน หน้าตั้ง
สมคิด จาตุศรีพิทักษ์,สมพงษ์ อมรวิวัฒน์,เศรษฐกิจไทย,เศรษฐกิจโลก,ปัญหาเศรษฐกิจ,ปัญหาปากท้อง,วิเคราะห์การเมือง,ข่าวทั่วไป